ترکیه جمهوریتی جمهوررئیسی رجب طیب اردوغان, مسجد الاقصی گه قره تیلگن چیکلاو لری سببلی اسرائیل گه قتتیق بیر شکلده هشدار بیردی.
جمهوررئیسی اردوغان, "اسرائیل نینگ مسجد الاقصی گه قره تیلگن چیکلاو لری نینگ قبول ایتیله آلمیدیگن بیر وضعیت دن عبارت ایکن لیگی نی بیلدیردیک.  مسلمان لرنینگ عبادت حقی گه مانع بولیتگن و مسجد الاقصی نینگ مقدس لیگی نی اخلال قیلیتگن اوشبو سیاست لر بحران نی ینه ده آرتیرماقده.  عبادت قیلیش اوچون کیلگن مسلمان لر نی تروریست دیب قبول قیلیش نینگ اوزی عقللی بیر ایشدن عبارت ایمس" دییه قید ایتدی.
جمهوررئیسی اردوغان اوز سوز لری نی, "اسرائیل اوشبو حقوق گه اویغون بولمه گن حرکت لری بیلن فقط گینه اوزی ایمس, بلکه برچه منطقه گه ضرر بیرماقده.  مسجد الاقصی همه مسلمان لرنینگ کوز قراچیغی دن عبارت.  مقدس جای لری میز نینگ پایمال ایتیلیشی گه قرشی عکس العمل کورستمس لیگی میز ممکن ایمس" دییه قید ایتدی.
توناوون ترکیه جمهوریتی باش وزیری بنعلی ییلدیریم هم, تویتر حسابی آرقه لی بیرگن بیانات لریده, "اسرائیل نینگ اسلام عالمی نینگ حساسیت لری نی نظرده توتیب اوشبو ناتوغری سیاستی دن زود لیک بیلن واز کیچیشی نی کوتماقده میز" دییه قید ایتدی.
اسرائیل مسلمان لرنینگ مسجد الاقصی گه کریب نماز اوقیش لری اوچون دروازه نینگ اونگی گه اورنه تیلگن امنیتی جهاز لر دن اوتیب اسرائیل خوف سیزلیک کوچ لری گه تلاشی بیریش لری کیره ک ایکن لیگی نی بیلدیرگن ایدی.
اسرائیل نینگ منطقوی همکارلیک وزیری تزاچی هانیگبی, مسجد الاقصی نینگ دروازه سی نینگ اونگیده گی اوشبو امنیتی جهاز لرنینگ آلیب تشلنمیدیگن لیگی نی بیلدیرگن لیگی گه قره مسدن ایندی اوشبو جهاز لرنینگ آلینیب تشلنگن لیگی کورینماقده.
فلسطین دولت رهبری محمود ایسه, مسجد الاقصی نینگ دروازه سی نینگ اونگیده گی اوشبو جهاز لر گه اجازت بیرمیدیگن لیک لری نی بیلدیردی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
